Santos Abril y Castelló

**Santos Abril y Castelló** (født 1935) er en kuriekardinal og tidligere pavelig diplomat og nuntius i den katolske kirke.
## Liv og virke
### Prest
Santos Abril y Castelló ble presteviet den 19. mars 1960 og ble inkardinert i bispedømmet Teruel y Albarracín.

Han hadde eksamener i samfunnsvitenskap og kanonisk rett, og ble kalt til Det pavelige kirkelige akademi i Roma, og begynte i diplomatisk tjeneste for Den hellige stol, og arbeidet som pavelig diplomat i Pakistan, Tyrkia og deretter i andre seksjon av Statssekretariatet for Den hellige stol.

### Titulærerkebiskop, nuntius til Bolivia
Den 29. april 1985 utnevnte pave Johannes Paul II ham til titulærerkebiskop av *Tamada* og apostolisk nuntius til Bolivia. Han ble ordinert til biskop den 16. juni 1985 av kardinalstatssekretær Agostino Casaroli; medkonsekratorer var Gabino Díaz Merchán, erkebiskop av Oviedo, og Ramón Búa Otero, biskop av Tarazona. 
### Nuntius til Kamerun, Gabon og Ekvatorial-Guinea
Den 2. oktober 1989 ble Santos Abril y Castelló utnevnt til apostolisk pro-nuntius til Kamerun, Gabon og Ekvatorial-Guinea. 
### Nuntius til Jugoslavia
Som nuntius for Den hellige stol fulgte diplomatiske oppdrag i Jugoslavia (utnevnt den 24. februar 1996), 
### Nuntius til Argentina
Han ble utnevnt til nuntius til Argentina (utnevnt 4. mars 2000),

### Nuntius til Slovenia, Bosnia-Hercegovina, og Makedonia
Så ble han nuntius til Slovenia, Bosnia-Hercegovina (utnevnt 9. april 2003) og Makedonia (utnevnelse 12. april 2003). 

Han trakk seg fra sin stilling i Bosnia-Hercegovina 21. november 2005 og ble der etterfulgt av erkebiskop Alessandro D'Errico.

### Den romerske kurie
Den 22. januar 2011 utnevnte pave Benedikt XVI ham til visecamerlengo i den katolske kirke og den 2. april 2011 også til medlem av Bispekongregasjonen.

Han var en av kardinalelektorene som deltok i pavevalget i 2013 som valgte kardinal Jorge Bergoglio til ny pave (pave Frans). Dagen før valget utpekte avisen La Stampa kardinal Abril y Costello som en mulig kandidat til pave, fordi han kombinerte erfaring både fra Latin-Amerika og virke i dem romerske kurie. Avisen rapporterte også at før konklavet tjente Abril som mekler i diskusjoner mellom fraksjoner av kardinaler som representerte Latin-Amerika og andre som søkte etter en pave fra utenfor kurien.

Den 21. november 2011 utnevnte Benedikt XVI ham til erkeprest av patriarkalbasilikaen Santa Maria Maggiore.

### Kardinal
Pave Benedikt XVI kreerte ham til kardinaldiakon med tittelen diakonatet i *[[San Ponziano]]* i konsistoriet den 18. februar 2012.

Den 4. mars 2014 utnevnte pave Frans ham til president for Kardinalkommisjonen for tilsyn med Vatikanbanken.

Den 28. desember 2016 aksepterte pave Frans sin avgang som erkeprest ved patriarkalbasilikaen *Santa Maria Maggiore*. Den 4. mars 2022 ble han utnevnt til kardinalprest av pave Frans, og beholdt sitt titulærdiakonat som titulærkirke *pro hac vice*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop *Santos Abril y Castelló* (1935- ) *1985

## Referanser